โผล่สลดกลางกรุง เร่ค้ากามด.ญ.วัย14 
รวบแม่เล้าเด็กแค่20 เร่งลากคอลูกค้าหื่น,ลากคอแม่เล้าวัย 20 ปีพาเด็กหญิง อายุ 14 ปี เร่ขายตัวราคา 2,000 บาท ก่อนพาไปให้เชือดส่งรูปให้ลูกค้าดูรูปร่างหน้าตาทางเฟซบุ๊กและไลน์ อ้างทำเพราะต่างคนต่างอยากได้เงิน โวยเด็กโกหกว่าอายุ 16-17 แล้วไม่ใช่ 14 หลังถูกจับเพิ่งรู้ความจริง ตำรวจฮึม เร่งตามล่าลูกค้าซื้อกามเด็กมาดำเนินคดีด้วย,ตำรวจจับแม่เล้าพาเด็กหญิงวัย 14 ปี ค้ากามรายนี้ เปิดเผยขึ้นที่กองบัญชาการตำรวจนครบาล (บช.น.) เมื่อเวลา 11.30 น. วันที่ 3 พ.ค. พล.ต.ต.ปรีชา เจริญสหายานนท์ รอง ผบช.น. พล.ต.ต.สมพงษ์ ชิงดวง รอง ผบช.น. และ พล.ต.ต.สัมฤทธิ์ ตงเต๊า ผบก.น.8 แถลงข่าวชุดจับกุมนำโดย พ.ต.อ.พิทักษ์ ปัญญาพร ผกก.สน.บุปผาราม พ.ต.ท.ปราโมทย์ จันทร์บุญแก้ว รอง ผกก.สส.สน.บุปผาราม และ พ.ต.ต.สมมาตร วงษ์ดี สว.สส.สน.บุปผาราม พร้อมกำลังจับกุม น.ส.ทิพยา หรือน้ำ สำอางศรี อายุ 20 ปี ข้อหาค้ามนุษย์โดยเป็นธุระจัดหา พามาจาก หรือส่งไปยังที่ใด ซึ่งเด็กอายุยังไม่เกินสิบห้าปี เพื่อแสวงหาประโยชน์โดยมิชอบจากการค้าประเวณี ข้อหาเป็นธุระจัดหา ล่อไป หรือชักพาไป ซึ่งเด็กอายุยังไม่เกินสิบห้าปี เพื่อให้กระทำการค้าประเวณี แม้บุคคลนั้นจะยินยอมก็ตาม เพื่อสนองความใคร่ของผู้อื่น ข้อหาเป็นธุระจัดหา ล่อไป หรือพาไปเพื่อการอนาจารซึ่งเด็กอายุยังไม่เกินสิบห้าปี แม้ผู้นั้นจะยินยอมก็ตาม ข้อหาพรากเด็กอายุไม่เกินสิบห้าปีไปเสียจากบิดามารดา ผู้ปกครอง หรือผู้ดูแล เพื่อการอนาจาร จับกุมผู้ต้องหาที่หน้าอพาร์ตเมนต์ เลขที่ 373/1 ซอยอิสรภาพ 23/1 แขวงวัดอรุณ เขตบางกอกใหญ่ กทม.,พล.ต.ต.สมพงษ์ ชิงดวง กล่าวว่า สืบเนื่องจากวันที่ 2 พ.ค.เวลา 16.00 น. ฝ่ายสืบสวน สน.บุปผาราม สืบทราบว่า น.ส.ทิพยา หรือน้ำ ชักชวน ด.ญ.แอล (นามสมมติ) อายุ 14 ปี ไปขายบริการทางเพศ ใช้วิธีส่งข้อความทางเฟซบุ๊กและไลน์พร้อมตกลงราคากัน น.ส.ทิพยา หาลูกค้าให้พร้อมทั้งส่งรูปผู้เสียหายให้ลูกค้าดูก่อนว่า ขนาดรูปร่างเป็นที่ชื่นชอบของลูกค้าหรือไม่ เมื่อลูกค้าพอใจจะนัดหมายพาขึ้นแท็กซี่ไปส่ง เสร็จแล้วนำเงินที่ได้มาแบ่งกัน ด.ญ.แอล จะได้เงินไป 1,500 บาท ส่วนผู้ต้องหาได้ 500 บาท ก่อนหน้านี้ น.ส.ทิพยารู้จักกับ ด.ญ.แอล ที่ร้านเกมแห่งหนึ่งย่านบุปผาราม หลังจากนี้เจ้าหน้าที่ตำรวจจะขยายผลดำเนินคดีผู้ใช้บริการด้วย ข้อหากระทำชำเราและพรากผู้เยาว์ ขอให้ผู้ปกครองคอยสอดส่องบุตรหลาน หากพบว่ามีกรณีดังกล่าวเกิดขึ้นให้แจ้งความ ตำรวจได้ทันที,จากการสอบสวน น.ส.ทิพยา หรือน้ำ สำอางศรี ผู้ต้องหารับสารภาพว่า พา ด.ญ.แอลไปขายตัวจริง แต่ไม่ได้บังคับ สาเหตุที่ทำไปเพราะไม่มีเงิน ประกอบกับเด็กต้องการหาเงินใช้ อ้างว่าแม่จะทำร้ายจึงมาปรึกษา ตนเคยเป็นพนักงานร้านสะดวกซื้อย่านวัดดาวดึงส์ แต่เจ้าของร้านเลิกกิจการเมื่อ 5 ปีก่อนเลยตกงาน ก่อนหน้านี้เคยขายบริการทางเพศมาก่อน แต่เลิกหลังจากมีลูก ครั้งนี้เด็กอยากได้เงินตนก็อยากได้เงิน จึงชักชวนลูกค้าที่เคยรู้จักมาก่อนใช้บริการ ตนมีแค่เด็กคนนี้เพียงคนเดียว เท่าที่รู้เด็กเคยทำงานมาก่อนหน้านี้แล้ว แถมมาหลอกว่าอายุประมาณ 16-17 ปี พอถูกตำรวจจับถึงรู้ว่าอายุแค่ 14 ปี หลังแถลงข่าวนำตัวผู้ต้องหาส่งพนักงานสอบสวน สน.บุปผาราม ดำเนินคดีต่อไป
ลากคอแม่เล้าวัย 20 ปีพาเด็กหญิง อายุ 14 ปี เร่ขายตัวราคา 2,000 บาท ก่อนพาไปให้เชือดส่งรูปให้ลูกค้าดูรูปร่างหน้าตาทางเฟซบุ๊กและไลน์ อ้างทำเพราะต่างคนต่างอยากได้เงิน โวยเด็กโกหกว่าอายุ 16-17 แล้วไม่ใช่ 14 หลังถูกจับเพิ่งรู้
ค้ากามเด็กหญิง,แม่เล้า,สน.บุปผาราม,แม่เล้าวัย 20,ทิพยา สำอางศรี